
РЕПУБЛИКА БЪЛГАРИЯ
Министър на  културата

З А П О В Е Д
№  РД 09……………./………….20.. г.

На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административно процесуалния кодекс и във връзка с осигуряването на обучението по учебен предмет


У Т В Ъ Р Ж Д А В А М

Учебна програма за специфична професионална подготовка по учебния предмет „Хорово пеене”, специалност: код 2120302 „Народно пеене” от професия: код 212030 „Музикант-вокалист”от професионално направление: код 212 „Музикални и сценични изкуства” за придобиване на трета степен на професионална квалификация, съгласно приложението.

Учебната програма влиза в сила от учебната 2021/ 2022 година.

София, 2021 г.
           I. ОБЩО ПРЕДСТАВЯНЕ НА ПРОГРАМАТА

	Учебната програма по учебен предмет „Хорово пеене” е предназначена за специфична професионална подготовка  на ученици от  IX, X, XI и  XII клас  в училищата по изкуствата към Министерство на културата. Базира се върху подготовката по народно пеене и часовете по вокални ансамбли, като е  съобразена  с индивидуалните възрастовите особености и възможности на учениците. 
	В процеса на обучение се доразвиват и обогатяват изработените умения по специален предмет. Усвояването на теоретични знания са основа за овладяване на практическото им приложение и превръщането им в навици. Учебното съдържание е насочено към изграждане на изпълнителски, познавателни, социални компетентности,  добиване на реални знания, умения и способности за работа в колектив, усъвършенстване с цел бъдеща професионална реализация. 
	Специфичната професионална подготовка по Хорово пеене  се извършва във взаимовръзка с учебните предмети от отрасловата и специфичната професионална подготовка.
 
II. РАЗПРЕДЕЛЕНИЕ НА УЧЕБНОТО ВРЕМЕ

         IX клас- 36 учебни седмици х 2 учебни часа = 72 учебни часа годишно;
         X клас- 36 учебни седмици х 1 учебни часа = 36 учебни часа годишно;
ХI клас - 36 учебни седмици х 1 учебни часа = 36 учебни часа годишно;
ХІІ клас - 29 учебни седмици х 1 учебни часа = 29  учебни часа годишно.
Учебните часове се провеждат с корепетиция.

          III. КРАТКИ МЕТОДИЧЕСКИ ИЗИСКВАНИЯ

[bookmark: _GoBack]Учебното съдържание по Хорово пеене   е представено тематично, като темите не се разглеждат в задължителна последователност, а предполагат работата по тях да се преплита във всеки урок на принципа на натрупване на практическите умения на ученика.
	Основните цели на обучението са тясно свързани с подготовката и възпитанието  за  певческа и хорова култура на музициране.
	Задачите са тясно свързани с професионалната подготовка на бъдещите специалисти за изпълнителска дейност в  професионални състави.
	В процеса на обучението се изграждат навици за ансамблово музициране в малък или голям  певчески състав, като се доразвиват и обогатяват изработените и овладени умения по специален предмет  и вокални ансамбли.
	Равностойното участие в хоров състав дава на учениците знания и умения за по- целенасочено опознаване и владеене на певческия апарат, добиване на сръчности за интонационна точност, баланс, звукова сплотеност, хармоничен и полифоничен усет, правилна фразиране, дишане, четене и ориентиране в партитурата, както и всестранна музикална култура по отношение на композитори, ансамбли и изпълнители.  
Хорът е място за колективна работа, дава възможност за изяви и обогатява всеки млад изпълнител.
Учебното съдържание е разпределено в раздели, като в тях се конкретизира броят на учебните часове и включените теми. Темите се разпределят от учителя в началото на  учебната година.
Настоящата програма е базова и не ограничава ролята на учителя в избора на учебен материал, съобразен с  индивидуалните способности на учениците.
Начин на оценяване: Срочната оценка се формира от учителя, при вземане предвид на минимум две текущи оценки. Годишната оценка за  установяване  на изходното ниво на ученика се оформя въз основа на усвоения репертоар, постоянност и  участие в концертна дейност. 

	IV. УЧЕБНО СЪДЪРЖАНИЕ И РАЗПРЕДЕЛЕНИЕ НА МАТЕРИАЛА

	Подходите и методите да следват основните  принципни  правила, а именно  – от  лесното към трудното, от простото към сложното.
	Правилно певческо разпяване е задължителен етап към основната вокална дейност в часа.
	Учебният материал трябва да  е подбран съобразно възможностите на учениците и целите и задачите за съответния клас. 	
В края на годината ученикът трябва да притежава  практически способности и умения за акапелно изпълнение в хоров състав; да пресъздава характера на песента при изпълнение; да синхронизира изпълнението си със съпровода и общата звучност и реагира на указанията и диригентските жестове на учителя; да познава различните поколения български композитори и ги свързва с изучавани в клас произведения; да умее да слуша музика с определени задачи. 
	
IX КЛАС

Изисквания към учениците и очаквани резултати:
Постигане на спятост, точно фразиране и интониране, овладяване на основните орнаменти форшлаг, мордент, групето и изпълнението им в хоров състав, запознаване с кратък теоритичен курс по хорознание и прилагането му в практиката, създаване на умения за самостоятелна работа.        
В края на годината ученикът да притежава теоритични познания,  практически способности и умения, необходими за самостоятелно изпълнение на поставените задачи.

	№ по
ред
	
Наименование на разделите и темите
	Брой часове

	
	Раздел I.  Теоритичен курс по хорознание
	15

	1.
	Възникване и значение на понятието „ Хор”
	

	2.
	Основни характеристики на хоровото музициране
	

	3.
	Видове певчески колективи
	

	4.
	Устройство на гласовия апарат
	

	5.
	Видове певчески гласове.Обем, характеристика и наименования
	

	6.
	Специфика на гласовете в народните хорове. Общ и работен диапазон.
	

	7.
	Певчески щрихи
	

	8.
	Начини на подреждане на хоровете
	

	9.
	Хорова фактура
	

	10.
	Хорова партитура
	

	11.
	Хорова партия
	

	12.
	Певческо дишане
	

	
	Раздел II. Усъвършенстване на технически умения. Основни вокални техники на изпълнение и начини за тяхното овладяване, работа върху художествен материал.
	53


	1.
	Упражнения  за разпяване с цел разширяване на диапазона и подготовка на гласа за работа.
	

	2.
	Усвояване на  основни вокално –технически  умения.   Овладяване на орнаментите–форшлаг, мордент, групето при ансамблово изпълнение.
	

	3.
	Овладяване на основни умения при работа с партитура- основен прочит на ритъм, метрум, темпо, размер, нотни трайности, движения на гласовете и други времеви компоненти на музиката в партитурата.
	

	4.
	Упражнения за развиване на хармоничния слух и усет.
	

	5.
	Работа върху конкретен проблем на художественото изпълнение (интонация, метроритмика, орнаментика).
	

	6.
	Упражнения за развиване на музикалната памет.
	

	7. 
	Знания за правилно звукоизвличане и гласоводене при музициране в хор.
	

	8.
	Запознаване с творчеството на композитори и диригенти, слушане на различни хорови формации и състави. 
	

	9. 
	Изучаване на класически образци на фолклорни песни, аранжирани от утвърдени композитори.
	

	10.
	Онагледяване и осмисляне на основните диригентски жестове.
	

	
	Раздел III. Изграждане на навици за самостоятелна работа
	2

	1.
	Създаване на умения за самостоятелна работа. Организация. 
	

	
	Раздел IV. Сценична изява
	2

	1.
	Начини за преодоляване на сценичното вълнение и конкретни проблеми, възникнали по време на концертна изява. 
	

	2.
	Наблюдение и анализиране на утвърдени хорови и ансамблови формации.
	

	
	Общ брой часове 
	72



Минимум материал:
-  6 хорови партитури подбрани от диригента спрямо индивидуалните възможности, умения и ниво на учениците. 

Изисквания за текущо изпитване за оценяване изходното ниво на учениците:
1. Всички посочени партитури от целогодишния курс на обучение.
2. Системност в учебните часове.
3. Активност в работния процес по разучаване и изпълнение на хоровите творби.



X КЛАС

Изисквания към учениците и очаквани резултати:
 Продължава работата за постигане на спятост, точно фразиране, овладяване на верижно дишане и техника на пеене, ориентиране в хоровата партитура, усвояване на основните динамични нюанси.         
В края на годината ученикът трябва да притежава  практически способности и умения, необходими за самостоятелно изпълнение на поставените задачи.

	№ по
ред
	
Наименование на разделите и темите
	Брой часове

	
	Раздел I. Актуализация на знанията
	3

	1.
	Входно ниво (преговор на изучения материал).
	

	
	Раздел II. Усъвършенстване на технически умения и работа върху художествен материал. 
	30

	1.
	Упражнения  за разпяване с цел разширяване на диапазона и подготовка на гласа за работа.
	

	2.
	Усвояване на  основни вокално –технически  умения.   Овладяване на динамичните нюанси и прилагането им в хоровата творба.
	

	3.
	Работа върху многогласна творба в съпровод на оркестър или група от народни инструменти и усъвършенстване на ансамбловия усет.
	

	4.
	Работа за овладяване  на верижното певческо дишане като характерност на ансамбловото музициране и постигане на певческа опора.
	

	5.
	Работа върху конкретен проблем на художественото изпълнение (интонация, метроритмика, орнаментика, музикална форма).
	

	6.
	Упражнения за развиване на музикалната памет.
	

	7. 
	Упражнения за  звукоизвличане и гласоводене при музициране в хор 
	

	8.
	Упражнения върху четене на кратки фрагменти- прима виста в хор
	

	9. 
	Изучаване на класически образци на фолклорни песни, аранжирани от утвърдени композитори.
	

	10.
	Проследяване на принципите на формообразуване. 
	

	
	Раздел III. Изграждане на навици за самостоятелна работа
	1

	1.
	 Правилна организация и системност на самостоятелната работа. 
	

	
	Раздел IV. Сценична изява
	2

	1.
	Овладяване на сценичните проблеми,бърза реакция между връзките в музикалната програма,подредба, сценично присъствие, постигане на увереност и стабилност в емоционален план. 
	

	
	Общ брой часове 
	36



Минимум материал:
- 7 хорови партитури подбрани от диригента спрямо индивидуалните възможности, умения и ниво на учениците.

Изисквания за текущо изпитване за оценяване изходното ниво на учениците:
       1. Всички посочени партитури от целогодишния курс на обучение.
2. Системност в учебните часове.
3. Активност в работния процес по разучаване и изпълнение на хоровите творби, участия в концертна дейност.


XI КЛАС

Изисквания към учениците и очаквани резултати:
Умения за постигане спятост, нюансировка, точно фразиране, точна артикулация и дикция, диалектика,ритмична точност и яснота, темпа и отклонения, продължение на работата върху верижното дишане и сценичната изява.         
В края на годината ученикът да притежава  практически способности и умения, необходими за самостоятелно изпълнение на поставените задачи.

	№ по
ред
	
Наименование на разделите и темите
	Брой часове

	
	Раздел I. Актуализация на знанията
	3

	1.
	Входно ниво (преговор на изучения материал). 
	

	
	Раздел II. Усъвършенстване на технически умения и работа върху художествен материал.
	30

	1.
	Упражнения  за артикулация,гласни, съгласни. 
	

	2.
	Усвояване на особености при диалектите, маниер на пеене и специфика в песни от различни фолклорни области и региони. Разучаване на автентични примери.
	

	3.
	Овладяване на основни умения при работа с бавна хорова партитура- основен прочит на мелодията, цезури, фраза, верижно дишане, динамични нюанси, уеднаквяване на орнаменти, движения в гласовете и други времеви компоненти на музиката в нея.
	

	4.
	Работа върху ритмичната ясното и конкретност на изпълнение. Упражнения и примери за различни темпа и отклонения.
	

	5.
	Упражнения за развиване на музикалната памет, слух и четене на прима виста в хор.
	

	6.
	Изучаване на фолклорни образци в съпровод на оркестър.  
	

	7. 
	Изучаване на съвременни хорови творби (аранжименти, композитори, творчество и похвати)
	

	8.

	Изработване на класически ансамблови произведения, част от репертоара на професионалните такива. 
	

	
	Раздел III. Навици за самостоятелна работа
	1

	1.
	Организиране на самостоятелния процес за самоподготовка( хигиена на гласа, натоварване, работа с партитура)
	

	
	Раздел IV. Сценична изява
	2

	1.
	Анализиране на конкретни проблеми  възникнали по време на концертна изява. 
	

	
	Общ брой часове 
	36



Минимум материал:
· Една безмензурна обработка.
· Шест  вокални  обработки, различни по фактура, форма, размер, едната от които да е с по- сложна ритмична структура.

Изисквания за текущо изпитване за оценяване изходното ниво на учениците:
       1. Всички посочени партитури от целогодишния курс на обучение.
2. Системност в учебните часове.
3. Активност в работния процес по разучаване и изпълнение на хоровите творби, участия в концертна дейност.

XII КЛАС

         Изисквания към учениците и очаквани резултати:
          През последната учебна година основните цели на обучението са тясно свързани с подготовката и възпитанието  за  ансамбловост, певческа и хорова култура на музициране, а именно:
            - Постигне художествено - сценично  изпълнение на заучените песни .
- Работа за  израграждане на художествени щрихи и елементи – легато, стакато, нон  –легато, маркато , както и опит за пеене на „скат”- фонации  и други вокално- фолклорни звукови емисии/ речитативи, вибрации, пластови наслагвания ,слогове алеаторни редове/  с цел стимулиране на творческата активност и музикална –стилова представа в учебния репертоар.
           - Разпознава  действието на формообразуващите принципи в проста двуделна форма и        сложна триделна форма.
            - Проследява изразните средства в подходящи музикални творби, коментира ролята им и ги използва като слухова опора при разпознаване.
           - Самостоятелно събира и изработване на информация при поставени задачи в различни вокални дейности .

	№ по
ред
	
Наименование на разделите и темите
	Брой часове

	
	Раздел I. Актуализация на знанията
	2

	1.
	Входно ниво (преговор на изучения материал).
	

	
	Раздел II. Усъвършенстване на технически умения и работа върху художествен материал
	25

	1.
	Изучаване на фолклорни образци в съпровод на оркестър.  
	

	2.
	Работа върху усвояването,изпълнението на различните щрихи и прилагането им към съответно изискване в партитурата.
	

	3.
	Постигане  на основните вокални изисквания , отговарящи на стила и  интерпретацията на учебно – художествения репертоар. Овладяване на верижно дишане, атака, маниер на изпълнение,диалект, владеене на гласа по време на пеене.
	

	4.
	Усъвършенстване на слуховото внимание и интонационна издръжливост. Изграждане на отношение към словесна редукция. Недопускане на несвойствени за стила имитации и интерпретации. 
	

	5.
	Работа върху техническите проблеми и начини за тяхното преодоляване чрез практическо онагледяване на изучаваната песен. 
	

	6.
	Обогатяване на изразните средства- динамика, темброви окраски и пр.
	

	7.
	Запознаване и овладяване на песни с по- сложна многогласна фактура.        ( препоръчително е да започне през втори учебен срок)
	

	8.
	Запознаване със  нотации и знаци в съвременни вокални партитури. Овладяване на специфични орнаменти– тресене, провикване , мелодичен речитатив, глисандо,  скатово пеене, алеаторни техники при ансамблово изпълнение.
	

	
	Раздел IV. Изграждане на навици за самостоятелна работа
	1

	1.
	Умения за самостоятелно прочит на музикалния материал.
	

	2.
	Самостоятелно събиране и изработване на информация при поставени задачи в различни вокални дейности.
	

	
	Раздел V. Сценична изява
	1

	1.
	Възпитание и усъвършенстване на сценичното поведение.

Минимум материал:
1. Две безмензурни обработки.
2. Шест  вокални  обработки, различни по фактура, форма, размер, едната от които да е с по- сложна ритмична структура, алеаторика или скат.

        Изисквания за текущо изпитване за оценяване изходното ниво на учениците:

       1. Всички посочени партитури от целогодишния курс на обучение.
2. Системност в учебните часове.
3. Активност в работния процес по разучаване и изпълнение на хоровите творби, участия в концертна дейност.

V. ОЧАКВАНИ РЕЗУЛТАТИ ОТ ОБУЧЕНИЕТО
         
Дисциплината „Хорово пеене” с цялостната си методика  трябва да постигне пълно въздействие върху гласово-речевата  природа на ученика, с цел да отстрани съществуващите недостатъци и подчини гласа  на съзнателната му воля за колективен звук, като по този начин да превърне природните дадености в художествено-изразни средства.
В края на своето обучение  ученикът трябва да притежава практически умения за професионална реализация, да има изграден изпълнителски вкус и знания за фолклорното ансамблово вокално  изкуство. 
Да владее и прилага в най– добра степен всички вокални знания и умения, натрупани в годините. Да притежава присъща сценичност, психическа и интонационна устойчивост за пеене в колектив и  изпълнителско майсторство. 

